พาณิชย์ไฟเขียวเหล็กกระป๋องขึ้นราคาราคา
&#8220;พาณิชย์&#8221;ปล่อยเหล็กขึ้นราคาเพื่อสอดคล้องต้นทุนวัตถุดิบ&nbsp; คาดไม่กระทบสินค้าอาหารกระป๋อง
3 ก.พ. 2553

“พาณิชย์”ปล่อยเหล็กขึ้นราคาเพื่อสอดคล้องต้นทุนวัตถุดิบ  คาดไม่กระทบสินค้าอาหารกระป๋อง
นายยรรยง พวงราช ปลัดกระทรวงพาณิชย์  เปิดเผยว่า กระทรวงพาณิชย์โดยกรมการค้าภายใน เห็นชอบ ปรับขึ้นราคาเหล็กทินเพลต เพื่อให้สอดคล้องกับสถานการณ์ต้นทุนวัตถุดิบที่สูงขึ้น เพราะไม่เช่นนั้นผู้ผลิตกระป๋อง จะไม่นำเข้าเหล็ก ซึ่งจะยิ่งทำให้ปัญหาบานปลาย จนอาจเกิดปัญหาขาดแคลนวัตถุดิบ และกระทบการส่งออกสินค้าอาหารกระป๋องชนิดต่างๆ แต่ผู้ประกอบการต้นทาง ก็ได้หารือกับผู้ใช้กระป๋องถึงความจำเป็น ที่จะต้องปรับขึ้นราคาแล้ว คาดว่าจะไม่กระทบต่อต้นทุนการผลิตสินค้าอาหารกระป๋องปลายทางมากนัก
อย่างไรก็ตามก่อนหน้านี้  กรมการค้าภายในได้อนุมัติให้ผู้ผลิตเหล็กแผ่นเคลือบดีบุก และเหล็กแผ่นเคลือบโครเมียม (ทินเพลต) ที่ใช้เป็นวัตถุดิบในการผลิตกระป๋องเหล็กทินเพลต ปรับขึ้นราคาแล้ว หลังจากที่พิจารณาแล้วว่าต้นทุนวัตถุดิบสูงขึ้นจริง โดยผู้ผลิตทินเพลตได้แจ้งขอปรับราคาจำหน่ายมายังกรมฯ ว่า จะปรับเพิ่มราคาอีกตันละ 5,000 บาท ตั้งแต่วันที่ 1 ม.ค. แต่กรมฯพิจารณาให้ปรับราคาจำหน่ายเหล็กแผ่นเคลือบดีบุกแค่ตันละ 4,270 บาท และเหล็กแผ่นเคลือบโครเมียมตันละ 3,670 บาท หลังสิ้นเดือนม.ค.